CELEX: 31973R0527
Language: el
Date: 1973-02-19 00:00:00
Title: Κανονισμός (ΕΟΚ) αριθ. 527/73 του Συμβουλίου της 19ης Φεβρουαρίου 1973 περί τροποποιήσεως του κανονισμού (ΕΟΚ) αριθ. 1569/72 περί προβλέψεως ειδικών μέτρων για τους κραμβόσπορους και γογγυλόσπορους

Avis juridique important

|

31973R0527

Κανονισμός (ΕΟΚ) αριθ. 527/73 του Συμβουλίου της 19ης Φεβρουαρίου 1973 περί τροποποιήσεως του κανονισμού (ΕΟΚ) αριθ. 1569/72 περί προβλέψεως ειδικών μέτρων για τους κραμβόσπορους και γογγυλόσπορους  

Επίσημη Εφημερίδα αριθ. L 051 της 24/02/1973 σ. 0003 - 0003 Φινλανδική ειδική έκδοση: Κεφάλαιο 3 τόμος 5 σ. 0099  Ελληνική ειδική έκδοση: Κεφάλαιο 03 τόμος 9 σ. 0052  Σουηδική ειδική έκδοση: Κεφάλαιο 3 τόμος 5 σ. 0099  Ισπανική ειδική έκδοση: Κεφάλαιο 03 τόμος 6 σ. 0209  Πορτογαλική ειδική έκδοση : Κεφάλαιο 03 τόμος 6 σ. 0209 

++++ΚΑΝΟΝΙΣΜΟΣ ( ΕΟΚ ) αριθ . 527/73 ΤΟΥ ΣΥΜΒΟΥΛΙΟΥ  της 19ης Φεβρουαρίου 1973  περί τροποποιήσεως του κανονισμού ( ΕΟΚ ) αριθ . 1569/72 " περί προβλέψεως ειδικών μέτρων για τους κραμβόσπορους και γογγυλόσπορους "  ΤΟ ΣΥΜΒΟΥΛΙΟ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ ,  Εχοντας υπόψη :  τη συνθήκη περί ιδρύσεως της Ευρωπαϊκής Οικονομικής Κοινότητος ,  τον κανονισμό αριθ . 136/66 / ΕΟΚ του Συμβουλίου της 22ας Σεπτεμβρίου 1966 περί δημιουργίας κοινής οργανώσεως αγοράς στον τομέα των λιπαρών ουσιών ( 1 ) , όπως τροποποιήθηκε τελευταία από την πράξη προσχωρήσεως ( 2 ) , και ιδίως το άρθρο 36 ,  την πρόταση της Επιτροπής ,  Εκτιμώντας :  ότι ο κανονισμός ( ΕΟΚ ) αριθ . 222/73 του Συμβουλίου της 31ης Ιανουαρίου 1973 περί των χρησιμοποιουμένων τιμών μετατροπής στο γεωργικό τομέα για τα νομίσματα των νέων Κρατών Μελών ( 3 ) , προβλέπει την εφαρμογή , για τα νομίσματα των κρατών αυτών , άλλων τιμών μετατροπής από την επίσημη ισοτιμία  ότι είναι δυνατόν οι τιμές που πράγματι διαπιστώνονται στις αγορές συναλλάγματος να αφίστανται αισθητά από αυτές τις τιμές μετατροπής  ότι η εφαρμογή των διαφορικών ποσών μπορεί να αποδειχθεί αναγκαία για την αποφυγή προβλημάτων που είναι δυνατό να προκύψουν από την αναφερόμενη  ανωτέρω διαφορά  ότι το σύστημα των διαφορικών ποσών που καθιερώθηκε από τον κανονισμό ( ΕΟΚ ) αριθ . 1569/72 του Συμβουλίου της 20ης Ιουλίου 1972 περί προβλέψεως ειδικών μέτρων για τους κραμβόσπορους και γογγυλόσπορους ( 4 ) είναι δυνατό να χρησιμοποιηθεί για το σκοπό αυτό αφού πρώτα υποστεί τις απαραίτητες προσαρμογές   ότι ο κανονισμός ( ΕΟΚ ) αριθ . 1569/72 καθιέρωσε καθεστώς βάσει του οποίου τα Κράτη Μέλη εισπράττουν ή χορηγούν διαφορικά ποσά για κραμβόσπορους και γογγυλόσπορους που συγκομίζονται στην Κοινότητα κατά τη διάρκεια της περιόδου 1972/1973  ότι ο εν λόγω κανονισμός άρχισε να ισχύει την 26η Ιουλίου 1972 , ενώ η περίοδος εμπορίας των κραμβόσπορων και γογγυλόσπορων άρχισε την 1η Ιουλίου  ότι οι κοινοτικοί σπόροι της εσοδείας 1972 υπήχθησαν σε έλεγχο ή απετέλεσαν αντικείμενο εξαγωγής προς τις τρίτες χώρες μεταξύ 1ης και 25ης Ιουλίου 1972  ότι πρέπει να τύχουν ιδίας μεταχειρίσεως όλοι οι σπόροι της εσοδείας 1972 ,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :  Αρθρο 1  Στο άρθρο 2 παράγραφος 1 του κανονισμού ( ΕΟΚ ) αριθ . 1569/72 προστίθεται το ακόλουθο εδάφιο :  " Εν τούτοις , αν χρησιμοποιείται τιμή άλλη από εκείνη που αντιστοιχεί στην ισοτιμία του αντιστοίχου νομίσματος για τη μετατροπή μεταξύ της λογιστικής μονάδος και του νομίσματος αυτού , ή μεταξύ αυτού του τελευταίου και ενός άλλου νομίσματος , η λαμβανόμενη υπόψη τιμή μετατροπής αντικαθιστά την ισοτιμία κατά τον καθορισμό της προβλεπόμενης στο πρώτο εδάφιο διαφοράς . "  Αρθρο 2  Στο τέλος του άρθρου 8 του κανονισμού ( ΕΟΚ ) αριθ . 1569/72 προστίθεται το ακόλουθο εδάφιο :  " Οσον αφορά τα διαφορικά ποσά , που πρέπει να χορηγηθούν , ο παρών κανονισμός εφαρμόζεται από 1ης Ιουλίου 1972 . "  Αρθρο 3  Ο παρών κανονισμός αρχίζει να ισχύει την επομένη της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων .  Εφαρμόζεται από την 1η Φεβρουαρίου 1973 .  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος .  Εγινε στις Βρυξέλλες , στις 19 Φεβρουαρίου 1973 .  Για το Συμβούλιο  Ο Πρόεδρος  A . LAVENS  ( 1 ) ΕΕ αριθ . 172 της 30.9.1966 , σ . 3025/66 .  ( 2 ) ΕΕ αριθ . Ν 73 της 27.3.1972 , σ . 14 .  ( 3 ) ΕΕ αριθ . Ν 27 της 1.2.1973 , σ . 4 .  ( 4 ) ΕΕ αριθ . Ν 167 της 25.7.1972 , σ . 9 .